cyanic-selkie/wikianc huggingface dataset:
Barselona FK
Qvardiolanın gəlişi və yeni qələbələr (2008–2012)
2009–2010 mövsümü başlanmamışdan əvvəl klub çox önəmli bir futbolçu ilə yollarını ayırdı. Belə ki, Kamerunlu hücumçu Samuel Eto'o İtaliyanın İnter klubuna satıldı. Bunun əvəzinə isə məhz İnterdə xarüqələr yaradan İsveçli hücumçu Zlatan İbrahimoviç Barselonaya gətirildi. Klub bu mövsümdə də azarkeşlərini durmadan sevindiridi. Ardıcıl qələbələr klubu La Liqanın lideri etdi. Real Madridlə Nou Kampda oynanılan oyunda 1–0 hesabla qalib gəldilər. Oyunda vurulan yeganə golun müəllifi məhz Zlatan İbrahimoviç oldu. 2010-cu il aprelinda El Klasiko Santiyaqo Bernabeuda baş tutdu. Yenə Barselona Real Madriddən güclü olduğunu sübut etdi. Oyun Barsanın 2–0 (Lionel Messi və Pedro) hesablı qələbəsi ilə başa çatdı. Aprel ayınının sonu isə Barsa üçün uğurlu alınmadı. Belə ki Kral Kubokunda Səfərdə Sevilyaya 3–1 hesablı məğlubiyyət Barselonanı turnirdən kənarlaşdırdı. Daha bir məğlubiyyət isə Çempionlar Liqasında qeydə alındı. Belə ki, elə də güclü hesab edilməyən İtaliyanın İnter klubu öz meydanında 3–1 hesabıyla qalib gəldi. Barselona Nou Kampda ən azı 2–0 hesablı qələbəyə ümid edirdi, lakin Barselona Nou Kampda İnterin ciddi müqavimətlə ilə üzləşdi. Beləcə oyun Barselonanın 1–0 hesablı qələbəsi ilə başa çatdı və Barselona Çempionlar Liqasında mübarizəni dayandırdı, lakin klub mövsümü titulsuz başa vurmadı. La Liqada yenə Barselona çempion oldu. thumb|right|[[FİFA Klublararası Dünya Kuboku 2011|2011 FİFA Klublararası Dünya Kubokunun qalibləri]] 2010-cu ilin iyun ayında Laportanın klubdan ayrılmasından sonra Sandro Rosell yeni prezident seçildi. Seçki 13 iyun tarixində keçirildi və səslərin 61% aldı. Rosell, Valensiyadan David Vilya və Liverpuldan Xavier Maskeranonu transfer etdi. Cənubi Afrikadakı 2010 FIFA Dünya Kubokunda, La Masiyadan məzun olan Barselona oyunçuları, İspaniyanın dünya çempionu olmasında əhəmiyyətli rol oynadılar. 11 İyulda akademiyadan keçən 7 oyunçu finalda iştirak etdi, İnyesta isə Hollandiyanın qapısına qələbə qolunu vurdu. 2010-cu ilin noyabrında Barselona əzəli rəqibi Real Madridi El Klasikoda 5–0 məğlub etdi. Dekabr ayında 2010 Qızıl top mərasimində finalçıların üçüdə La Masiyanın yetirmələri idi: Lionel Messi, İnyesta və Xavi. 2010–11 mövsümündə Barselona 96 xalla üst üstə üçüncü dəfə La Liqanı qazandı. 2011-ci ilin aprelində klub Kral Kubokunun finalında, Real Madridə 1–0 məğlub oldu. May ayında Barselona UEFA Çempionlar Liqası 2010/2011 finalında, Uembli stadionunda Mançester Yunaytedi 3–1 məğlub edərək çempion oldu. Yay transfer pəncərəsi dövründə Barselona Arsenaldan, öz yetirməsi olan Sesk Fabreqası transfer etdi.
Dekabr ayında Barselona, ​​qurulduqları gündən bəri ikinci dəfə, Lionel Messi, Xavi və Fabreqasın qollarıyla finalda 2011 Libertadores Kubokunun sahibi Santosu 4–0 məğlub edərək Klublar Dünya Kubokunu qazandı.
2011–12 mövsümündə Barselona UEFA Çempionlar Liqası yarı finalında Çelsiyə məğlub olaraq mübarizəni dayandırdı. Qalıcı müqaviləsi olan və son taktikaları və heyət seçimləri ilə əlaqədar tənqidlərlə Qvardiola, sezon sonunda köməkçisi Tito Vilanova ilə əvəzlənəcəyini və məşqçi vəzifəsindən gedəcəyini açıqladı. Qvardiola, Barselona ilə son kubokunu Kral Kuboku finalında Atletik Bilbaonu 3–0 məğlub edərək qazandı.
Bartomeu erası (2014–2020)
thumb|left|[[Luis Suarez|Suarez, Messi və Neymar ilə birlikdə MSN adını qazanan, və rekord vuran forvard qüvvəsini meydana gətirdi]] 2012-ci ilin yayında komandadan ayrılan Xosep Qvardiolanın yerinə koməkçisi Tito Vilanova gətirildi. Yay transfer pəncərəsində Barselona Valensiyadan Erik Abidalin yerinə ispan sol cinah oyunçusu Xordi Albanı transfer etdi. Daha sonra Seydu Keytanın yerinə Arsenaldan Aleksandr Song alındı. Yeni sezona Barselona İspanya superkubokunda Realla qarşılaşdı. İlk maçda Nou Kampda 3:2 qələbə qazandı, ama ikinco maçda Real Madrid 2:1 qələbə qazandı və səfər qoluna görə qalib gəldi. Daha La Liqada Barselona liqanın ilk dovrəsini 55 xalla məğlubiyəttsiz tamamladı. İlk məğlubiyyət səfərdə Anoetada Real Sosiyedada uduzdu. 26 fevralda Kral Kubokundan 1/4 finalda Real sədhini keçə bilmədi. İlk maç Santayaqo Bernabeuda 1:1 bərabərə qaldı, lakin Kamp Nouda Barsa Reala 1:3 məğlub oldu. Buna baxmayaraq Barsa liqada çempionluğu erkən elan etdi. 35-ci turdan Barsa artıq çempiondu. Sezon sonunda xəstəliyə görə Tito Vilanova istefa etdi.
2013/2014 sezonunda Barselona Tito Vilanovanın yerinə Argentinalı Xerardo Martino gətirildi. Daha sonra Barselona Neymar Santosdan alındı. Həmin sezon heç bir uğur qazana bilməyən Martino istefaya göndərildi. 2014–15 mövsümündə Barselona Luis Enrike ilə müqavilə imzaladı və La Liqa, Kral Kuboku və Çempionlar liqasının qalibi olaraq trebl etdi. Mayın 17-də klub 23-cü İspaniya çempionluğunu əldə etdi. Mayın 30-da İspaniya Kubokunda Atletik Bilbaonu məğlub edərək çempion oldu. Daha sonra Çempionlar Lİqasının finalın Yuventusu 3–1 hesabıyla məğlub etdi və çempion oldu.
2015–16 sezonunda komandanı Xavi və Pedro tərk etdi, onların əvəzinə Atletiko Madriddən Arda Turan və Sevilyadan Aleiş Vidal alındı, amma transfer yasağı üzündən oyunçular ancaq yanvarda oynaya bilərdilər. Mövsümə Barselona UEFA Superkubokunda Sevilya üzərində 5:4 qalibiyyətlə başladı. Daha sonra isə İspaniya Superkubokuda Atletik Bilbaoya iki maç sonunda (0:4, 1:1) məğlub oldu. Çempionlar liqasında işlər o qədər yaxşı qetmədi, 1/4 finalda Atletiko Madridə iki maç sonunda (2:1, 0:2) turu keçə bilmədi. Çempionatda isə Barsa sonuncu turda Qranadanı 3:0 məğlub edərək çempion oldu. Kral Kubokunda məğlub olmadan bütün rəqiblər keçdikdən sonra finalda Sevilyanı 2:0 məğlub etdi. thumb|right|[[UEFA Çempionlar Liqası 2014/2015 mövsümü|2014–15 Çempionlar liqası finalı. Barselona Yuventusa qarşı]] 2016–2017 sezonunda Barselona baş məşqçi Luis Enrikenin başçılığı ölkə daxilində 2 kubok — Kral Kuboku və İspaniya Superkubokunu qazandılar. La Liqada isə yalnız əzəli rəqibi Real Madriddən geri qalaraq 2-ci yerdə başa vurdular. Çempionlar liqasında 1/4 finalda Yuventusa iki maç sonunda uduzaraq mübarizəni dayandırdı. Sezonun ən məhsuldar oyunçusu 57 qolla Lionel Messi oldu.
29 may 2017-ci il tarixində klubun baş məşqçisi postuna Ernesto Valverde təyin olundu. 3 avqusta isə Neymar 222 milyon avro qarşılığında Paris Sen-Jermenə transfer oldu. Avqustda komanda İspaniya Superkuboku finalında Real Madridə ümumi 1–5 hesabıyla məğlub oldu. Daha sonra Andres İniesta komandadan ayrıldı. Kluba Filipe Koutinyo, Usman Dembele və başqaları cəlb olundular. Sezonun sonunda Barselona toplam 93 xalla La liqanın kubokunu başı üzərinə qaldırdı. Çempionlar liqasında qərarlaşdığı D qrupundan lider olaraq çıxan Barselona daha sonra Çelsini məğlub etdi. 1/8 finalda Romaya uduzaraq mübarizəni dayandırdı. Kral kubokunda finalda Sevilyaya 5–0 qalib gələrək kuboku qazandı. İspaniya Superkubokunda finalda Alavesi 3–1 məğlub edərək çempion oldular.
2018-ci ilin avqustun 12-də keçirilən İspaniya Superkuboku finalında Sevilyanı 2–1 hesabıyla məğlub edən Barselona kuboka yiyələndi. Sezon sonunda toplam 87 xalla La Liqanı yenə qazandı. Çempionlar liqasında B qrupundan lider olaraq 1/16 finala vəsiqə qazandı. 1/16 finalda səfərdə Lionla 0–0 heç-heçə edən Barselona ev oyununda 5–1 qalib gəldi. 1/8 finala səfərdə 1–0 evdə isə 3–0 hesabı ilə Mançester Yunaytedə qalib gəldi. Yarımfinalda ilk oyunda Kamp Nouda Liverpula 3–0 hesabı ilə qalib gəlsədə səfərdə 4–0 məğlub oldu. Lionel Messi 12 qolla Çempionlar liqasının, 36 qolla La Liqanın və toplam 51 qolla Avropanın Ən məhsuldar futbolçusu seçilərək 6-cı dəfə Qızıl Buts mükafatına layiq görüldü.
2019-un İyun ayında komandaya Antuan Qrizman və Frenki de Yonq transfer olundu. 2019-cu ili La Liqanı Real Madridlə liderliyi bölüşərək başa vurdu. 2020-ci ilə uğursuz başlayan Barselona İspaniya Superkubokunda Atletiko Madridə 3–2 məğlub oldu və bu Ernesto Valverdeylə yolların ayrılmasına səbəb oldu. Yanvarın 13-ü baş məşqçi postuna Real Betisdən Kike Setiyen gətirildi. Çempionlar liqasında F qrupunda Slaviya Praqa, İnter Milan və Borussiya Dortmund qarşılaşan koman lider olaraq çıxdı. 1/16 finalında Napoli ilə yolları kəsişdi və onları iki maç sonunda 4–2 məğlub etdi, ancaq 1/4 finalda Bayern Münhenə 8–2 hesabıyla məğlub olaraq mübarizəni dayandırdı. 17 avqustda klub Kike Setyeni baş məşqçi vəzifəsindən uzaqlaşdırıldığını və futbol direktoru Erik Abidalidə vəzifəsindən qovulduğunu təsdiqlədi. İki gün sonra Ronald Kuman Barselonanın yeni baş məşqçisi təyin edildi. 27 oktyabrda Xosep Bartomeu prezidentlikdən və idarə heyətinin qalan hissəsindən istefa etdiyini açıqladı.
Laportanın geri dönüşü və Messinin gedişi (2021-h.h.)
7 mart 2021-ci ildə Xuan Laporta 54,28% səslə Barselonanın prezidenti seçildi. Komanda Kral kubokunun finalında Atletik Bilbaonu 4: 0 hesabı ilə məğlub edərək, Ronald Kuman dövründə ilk kubokunu qazandı. 5 avqust 2021-ci ildə Barselona və Lionel Messi arasında razılığa gəlinməsinə və hər iki tərəfin yeni müqavilə imzalamaq niyyətində olmasına baxmayaraq, İspaniya Liqası qaydalarının yaratdığı maliyyə və struktur maneələri səbəbindən müqavilə bağlana bilmədi. 10 Avqustda, Liqa 1 komandalarınan olan Paris Sen-Jermenə ilə müqavilə imzalandıqını açıqlandı.
Dəstək
thumbnail|left|Barselona azarkeşləri Pərəstişkarları Cules kimi tanınır. İspaniyada əhalisinin təqribən 25% Barsa simpatizanları olduğu söylənilir, bu baxımdan yalnız Real Madridən geri qalır (32%). Bütün Avropa boyunca Barselona ən sevimli ikinci klubudur. Klubun üzvlüyü rəqəmləri 2003–04 mövsümündə 100000-dən 2009-cu ilin sentyabrında 170000 qədər artdı. Kəskin yüksəliş Ronaldinyonun və o zamankı prezident Xuan Laportanın ispan və ingilis dillərində onlayn mediaya yönəlmiş media strategiyasının təsiri ilə əlaqələndirildi.
El Klasiko
thumb|6–2 hesablı Barselona qalibiyyəti ilə nəticələnən [[El Klasiko]]
Barselona ilə Real Madrid arasındakı əzəli rəqabət El Klasiko adıyla xatırlanmaqdadır. Bu rəqabət İspaniya vətəndaş müharibəsi illərində siyasi sahədə də boy göstərmiş, Katalanlar və Kastilyalılar arasında mədəni və siyasi gərginliklər baş göstərmişdir.
Fransisko Franko dövründə Katalanlar başda olmaq üzrə bütün regional mədəniyyətlərə təzyiq siyasəti həyata keçirmişdir. İspan torpaqlarında İspan xaricindəki bütün dillərin danışılması qadağan edilmişdir. Bu dövrdə Barselona Katalan xalqının simvolu halına gəlmiş və Mes que un club (Bir klubdan daha çox) adıyla xatırlanmışdır. Diktatorluq dövründə Barselonanı dəstəkləmək Manuel Vaskez Montalbanın da söylədiyi kimi Katalan olduğunu göstərmənin ən diqqət çəkən yolu idi. Bu üsul anti-Franco hərəkətə qatılmadan diktatorluğun müxalifi olduğunu göstərmənin də bir yolu idi. Barselonanın müxalifəti işarələdiyi Daxili Savaş dövründə Real Madrid isə təzyiqçi mərkəziyyətçilik anlayışının və faşist rejimin bir simvolu olaraq görülmüşdür.
Hal-hazırda yalnız idman mənada sürən bu rəqabət futbolçu transferləri, kubok çempionluqlar, maliyyə gəlir kimi sahələrdə davam etməkdədir.
Barselona derbisi
Kataloniyanın paytaxtı olan Barselonanı təmsil eliyən iki klub: Barselona və Espanyol. Bu derbinin prinsipiallıqı ondan ibarət idiki, iki klubda fərqli politik baxışları var. Barselona yalnız Kataloniyanı dəstəkləyir, Espanyol isə yalnız İspaniya hökumətini dəstəkləyir.
Statistika
thumb|left|Barselona tarixində 767 oyun keçirmiş [[Xavi]] Hal hazırda Xavi Barselona tarixində ən çox oyun keçirmiş oyunçu titulunu əlində tutur — 767 bütün yarışlarda və 505 La Liqada, ikinci yerdə Lionel Messidir o 731 bütün yarışlarda və 485 oyun La Liqada keçirib. Ən çox qol vuran oyunçu isə Lionel Messidir, o 669 qol vuraraq Paulino Alkantaranın 87 illik 369 qolluq rekordunu qırdı. O, həmçinin Barselona tarixində 118 qolla Avropa, 123 beynəlxalq və 444 qola La Liqanın ən çox qol vurmuş oyunçudur.
Laszlo Kubala 1952-ci ildə Sportinq Xixona 7 qol vuraraq La Liqanın bir maçında ən çox qol vurmuş oyunçusudu. Lionel Messi isə 2012-ci ildə Çempionlar liqasında Bayer Leverkuzenə 5 qol vuraraq turnir tarixində bir maçtda ən çox qol vurmuş oyunçudur.
Barselona qapıçıları Zamora kubokunun rekord sayıda qazanıblar (20), Antoni Ramallets və Viktor Valdes hərəyə 5 dəfə, bununla yanaşı Valdes hər oyuna 0.832 qol buraxıb, buda La Liqa rekordu hesab olunur. və həmçinin, o Barselonada bütün yarışlarda bir qol buraxmadan 896 dəqiqə ərzində qapısını toxunulmaz saxlaya bilib. Klaudio Bravo isə La Liqa tarixində 754 dəqiqədə qol buraxmayaraq liqa rekordunun sahibidir.
Barselonanın Kamp Nousu Avropadakı ən böyük stadiondur. 3 mart 1986-cı ildə Yuventusa qarşı keçirilən maçda 120.000 azarkeş ziyarət etdi. 1990-cı illərdə Kamp Nounun modernləşdirilməsi və bütün oturacaqların istifadəyə verilməsi, yaxın gələcəkdə rekordun qırılmayacağını bildirir, çünki stadionun hazırkı tutumu 99,354-dir.
2016-cı ildə Barselonanın La Masiyası, Beynəlxalq İdman Tədqiqatları Mərkəzi (CIES) tərəfindən dünyada ən çox inkişaf edən akademiya istehsalçısı olaraq ikinci yerə layiq görüldü.
Rənglər və nişan
thumb|upright=0.7|right|Klubun ilk emblemi (1899–1910) Emblem dörddə üç hissəyə bölünmüş "qazan" şəklindədir. Ən yaxşı ikisi Barselona şəhərinin bayrağını (yəni Müqəddəs Georgi Xaçı və Kataloniya bayrağı) əks etdirir. Aşağı hissədə 20-ci əsrin birinci yarısından göy-qırmızı zolaqlarının fonunda dəri topu var — klubun rəngləri. Gerbin yuxarı və aşağı hissələrini bir-birindən ayıran qızıl zolaqdakı qalxanın ortasında, FCB (Futbol Klubu Barselona) adının baş hərfləri göstərilir.
Klubun emblemi, dizayner Serrahim Klar sayəsində 2002-ci ildə müasir bir görkəm aldı. Gerblərin konturları daha yumşaq formalar alırdı — alt tərəfdə, bir tridentin əvəzinə, bir ucu var idi, eyni şey tərəflərdə baş verdi. Klubun baş hərflərini ayıran nöqtələr də çıxarıldı və ixtisarların tərzi də dəyişdirildi.
Barselonanın formasında tarixi boyu heç bir şirkətin adı yazılmamışdı, lakin 2006-cı ildə 14 iyulda UNICEF ilə 5 illik müqavilə imzalandı ki, bu da yalnız xeyriyyəçilik məqsədi güdürdü. Bütün dünyada aclıq və yoxsulluğa qarşı mübarizə aparmaq üçün Barselona hər il öz gəlirindən həmin təşkilata müəyyən miqdarda pul ödəyir.
Forma sponsorları və istehsalçıları
thumb|right|[[Nike, Inc.|Nike 1998-ci ildən bəri komandanın forma istesalçısıdır]]
Stadion
right|thumb|Barselonanın 1957-ci ilə qədər oynadığı [[Kamp de Les Korts]]
Barselona əvvəlcə 6000 Kamp de la Industria da oynayırdı, ancaq getdikcə artan azarkeş sayısı, ona görə də 1922-ci ildə klub yeni 20000 Kamp de Les Korts inşa edildi. İspaniya Vətəndaş Müharibəsindən sonra klub daha çox üzvlər və daha çox sayda tamaşaçı cəlb etməyə başladı. Bu, bir neçə genişləndirmə layihəsinə səbəb oldu: 1944-cü ildə tribuna, 1946-cı ildə cənub stendində və nəhayət 1950-ci ildə şimal stendi, Kamp de Les Kortsun 60.000 tamaşaçı tutumuna gədər genişləndirdi. Tikinti tamamlandıqdan sonra Les Kortsda genişləndirmə üçün başqa yer yox idi. 1948 və 1949-cu illərdə La Liga arxa-arxaya gələn titular və 1950-ci ilin iyununda Loszlo Kubala imzalanması çoxlu yeni azarkeşlərin cəlbinə səbəb oldu.
Barselona hal hazırda ev oyunlarını Kamp Nouda keçiri. Stadionun rəsmi açılışı 1957-ci il Sentyabrın 24-də keçirilib. Yalnız 1957-ci ildə stadion Kamp Nou deyil, Estadi del FC Barcelona adlanırdı, lakin 2000-ci ildə stadionun adı dəyişdirələq Kamp Nou adını aldı. Kamp Nou — Avropanın ən çox tamaşaçı tutumuna malik stadiondur — 99,354.
Kamp Nou bir neçə dəfə yenidən tikilmişdir. İlk dəfə bu 1981-ci ildə, 1982-ci ildə keçiriləcək olan 1982 Dünya Çempionatına görə genişlənərək tamaşaçı tutumu 120 000 qədər artırılmışdır. İkinci dəfə isə 1998-ci ildə UEFA yeni qərarı, yəni bütün yerlər oturacaqla olmalıdı. Kamp Nou adı katalon dilindən tərcümədə yeni torpaq deməkdir.
Kamp Nou – avropanın nadir stadionlarından biri di ki, UEFA onu beş ulduzla qiymətləndirib.
Oyunçular
Qeyd: Bayraqlar FİFA qaydalarına əsasən mənsub olduğu milli komandanın ölkəsini bildirir. Oyunçular birdən artıq ölkənin vətəndaşlığını daşıya bilərlər.
Rəhbərlik
thumb|right|200px|Klubun indiki prezidenti [[Xuan Laporta]]
Məşqçilər heyəti
thumb|right|[[Xavi — Hal-hazırkı baş məşqçi]]
Okeana
Okeana Malmann — Alman musiqiçidir.
2012-ci ildə Avropa çempionatı üçün oxuduğu "Endless Summer" mahnısından sonra daha da məşhurlaşmışdır.
Sinqlları
"Cry Cry"
"Pussycat on a Leash"
"La La"
"Endless Summer"
"Put Your Gun Down"
"Say Sorry"
"Thank You"
"Everybody"
"MVP" (Feat. Crazy Hype)
"Brace" (Feat. Crazy Hype)
Atum
Atum — Atum bəzən Atem və ya Tem kimi tərcümə olunur, Misir mifologiyasında mühüm tanrıdır.
Okeana
Sinqlları
"Can’t Stop Thinking About You"
Atum
Adı
Atumun adının "tamamlamaq" mənasını verən tm felindən törədiyi güman edilir. Beləliklə, o, xaosa çevrilən dünyanı yaratmaqla yanaşı, "mükəmməllik timsalı" kimi şərh edilmişdir. Yaradıcı kimi o, dünyanın əcdadı hesab olunurdu. Dünyanın əsas substansiyası, tanrılar və başqa hər şey onun təbiətindən yaranmışdır.
Okeana
Albomları
Love Supply  (2009)
Atum
Mənşəyi
Atum ən qədim dövrlərdən bəri ən mühüm və tez-tez xatırlanan tanrılardan biridir, bunu padşahın yaradıcısı və atası kimi təsvir olunduğu Piramida Mətnləri də sübut edir. Bir neçə müqəddəs kitab Atumun necə yarandığı ilə ziddiyyət təşkil edir. Bəziləri Atumun öz adını çəkərək yaratdığını, bəziləri isə onun mavi lotus çiçəyindən və ya yumurtasından gəldiyini iddia edir.
Okeana
Albomları
My House  (2012)
Can't Stop Thinking About You(2018)
Atum
Rolu
Yunan-Roma dövründə hələ də aktuallığını qoruyan “Ölülər kitabı”nda deyilir ki, günəş tanrısı Atum ilan şəklində xaos sularından qalxıb və heyvan hər səhər təzələnir.
Atum, mövcudluqdan əvvəlki və sonrakı mövcudluğun tanrısıdır. İkili günəş dövrəsində, serpantin Atum, adı Misir ḫpr "doğmaq" sözündən gələn gənc günəş tanrısı olan skarab başlı tanrı Khepriyə qarşıdır. Khepri-Atum günəşin doğuşunu və qürubunu əhatə edirdi, beləliklə səhər və axşam bütün dövrünü əks etdirirdi.
Digər tanrılarla əlaqə
Atum qaranlıqdan və yaradılışdan əvvəl mövcud olan ucsuz-bucaqsız sulu uçurumdan çıxan ilk varlıq olan öz-özünü yaradan tanrı idi. Bu xaosun içində olan enerji və maddənin məhsulu o, öz övladlarını - ilk tanrıları tənhalıqdan yaratdı. O, öz asqırmasından və ya bəzi mənbələrə görə toxum, hava tanrısı Şu və nəmlik ilahəsi Tefnut tərəfindən yaradılmışdır. Onları əhatə edən ilkin sulara maraq göstərən qardaş və bacı suları kəşf etməyə getdilər və qaranlıqda gözdən itdilər. Bu itkiyə dözə bilməyən Atum övladlarını axtarmağa odlu bir elçi, Ranın Gözünü göndərdi.
İkonoqrafiya
Atum adətən ya kral baş geyimində, ya da Yuxarı və Aşağı Misirin qoşa ağ və qırmızı tacı taxan kişi kimi təsvir olunur. Bu da onun kral hakimiyyəti ilə əlaqəsini gücləndirir. Bəzən o, həm də ilan, bəzən də monqus, şir, öküz, kərtənkələ və ya meymun kimi təsvir olunur. thumb|right|Heliopolisdən günümüzə qədər gəlib çatmış ən böyük abidə olan Əl-Masalla [[obelisk|upright]]
İbadət etmək
Atuma ibadət mərkəzi Heliopolis (Misir: Annu və ya Junu) şəhərində idi. Heliopolisin sağ qalan yeganə qalığı Qahirənin Əl-Mataria bölgəsindəki Əl Masallada yerləşən Re-Atum məbədinin obeliskidir. O, On ikinci sülalədən olan I Senusret tərəfindən ucaldılıb və hələ də orijinal yerində dayanır.
Böyük tablo
Böyük tablo (Big board) - Amerika Birləşmiş Ştatlarının əsas fond birjası olan Nyu-York fond birjası (New York Stock Exchange, NYSE). Dünyanın ən iri birjası olub Dou Cons və NYSE Composite indekslərini müəyyənləşdirir.“Böyük tablo” termini təkcə bu birjanın çox böyük elektron tabloya malik olmasını deyil, həm də burada bütün iri şirkətlərin səhmlərinin dövr etdiyini və onun aparıcı mövqe tutmasını ifadə edir. Birja 1972-ci il 17 may tarixində yaranmışdır. 1975-ci ildə 1336 üzvdən ibarət sərbəst qeyri-kommersiya təşkilatına çevrilmişdir. Üzvlük yerləri satıla bilir. 2006-ci ildə Nyu-York fond birjası elektron Archipelago Holdings birjası ilə birləşdi. Artıq, NYSE Groupun öz səhmləri də birja dövriyyəsindədir. Birjada 1.5 mindən çox şirkətin minlərlə səhm və digər qiymətli kağızlarının dövriyyəsi baş verir və müxtəlif əməliyyatlar aparılır.
Namiq Quliyev (çavuş)
Namiq Natiq oğlu Quliyev (29 dekabr 1994; Bakı, Azərbaycan — 8 noyabr 2020; Xocavənd rayonu, Azərbaycan) — Azərbaycan Silahlı Qüvvələrinin çavuşu, Vətən müharibəsi şəhidi.
Həyatı
Namiq Quliyev 1994-cü il dekabrın 29-da Bakı şəhərində anadan olub. Ailənin yeganə övladı idi. 1996-cı ildə — Namiq Quliyevin 2 yaşı olanda Quliyevlər ailəsi Moldovanın Kişinyov şəhərində yaşamağa başlayırlar. 2000-ci ildə Kişinyov şəhərində N. Qoqol adına Liseyin birinci sinfinə qəbul olan Namiq Quliyev, 2005-ci ilə qədər orada təhsil alıb. 2005-ci ildə Namiq Quliyevin anası Gülarə Quliyeva oğlunu məhz Azərbaycanlı ruhunda böyütmək istədiyindən, onunla birgə Moldovadan Azərbaycana qayıtmaq qərarına gəlir. Vətənə döndükdə ən böyük istəyi Azərbaycan dilini mükəmməl səviyyədə öyrənmək olan Namiq, qısa müddətdə buna nail olur. Namiq Quliyev təhsilini 2 nömrəli Texniki Humanitar Liseydə davam edib və 8-ci sinfə qədər burada təhsil alıb. 9-11-ci siniflərdə Zərifə Əliyeva adına Liseydə təhsil alıb və 2012-ci ildə məzun olub. 2012-ci ildə M.V.Lomonosov adına Moskva Dövlət Universitetinin "Tətbiqi Riyaziyyat" fakultəsinə daxil olan Namiq Quliyev, 2016-cı ildə "Kompyuter elmləri" ixtisası üzrə ali təhsilini başa vurub. Hərbi xidmətini başa vurduğdan sonra "Uber" və "Simbrella" firmalarında çalışıb. Subay idi.
Hərbi xidməti
Namiq Quliyev 2016-2017-ci illərdə Azərbaycan Silahlı Qüvvələrinin Qusar rayonunda yerləşən "N" saylı hərbi hissəsində müddətli həqiqi hərbi xidmətdə olub. Hərbi xidmətdə artilleriyaçı olub və çavuş rütbəsi alıb. Namiq Quliyev hərbi xidmət zamanı da fərqlənib. O, aztəminatlı ailədən olan və bu səbəbdən universitetə qəbul ola bilməyən əsgərin birinə 12 ay ərzində riyaziyyat fənnindən dərs verib. Nəticədə həmin əsgər hərbi xidmətini başa vurduğdan sonra ATU-ya qəbul oldu.
Azərbaycan Ordusunun çavuşu olan Namiq Quliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Cəbrayılın, Füzulinin və Xocavəndin azadlığı uğrunda gedən döyüşlərdə savaşıb. Qanunlara əsasən, tək övladlara edilən mümkün güzəştlərin ona olunmaması üçün, ailəsində tək övlad oluğunu hər kəsdən gizlədir, könüllü olaraq ön cəbhədə vuruşur.
Namiq Quliyev noyabrın 8-də Xocavənd döyüşləri zamanı şəhid olub. II Fəxri Xiyabanda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Namiq Quliyev ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Namiq Quliyev ölümündən sonra "Xocavəndin azad olunmasına görə" medalı ilə təltif edildi.
Biləcikli Mustafa Paşa
Həyatı
Biləcik əyalətinin Osmaneli bölgəsinə bağlı Lefkə kəndində dünyaya gəlmiş, ilk təhsilini Əndərun da almışdır. Bu müddət ərzində silahdar olaraq təyin olunmuş, 1617-ci ilin dekabr ayında Misir hakimi olaraq saray dan ayrıldı. Ancaq Gənc Osman hadisələrinin ardından paytaxt a geri döndü və divanda vəzir lik rütbəsini əldə etdi.
Mere Hüseyn Paşa
Mere Hüseyn Paşa — Gənc Osmanın qətl olunub, I Mustafanın üsyançılar tərəfindən yenidən taxta çıxarıldığı qarmaşıqlıq dönəmində 2 dəfə - ümumilikdə 7 ay 18 gün sədrəzəm olmuş Osmanlı dövlət adamıdır.
İlk illəri
Alban əsillidir. Osmanlı tarixində türkcə bilməyən yeganə sədrəzəm olduğu rəvayət edilir. Kəlləsini istədiyi şəxslərə dediyi və alban dilində "alınız" mənasını verən "mere"ni ləqəb olaraq götürmüşdür.
İlk olaraq Macarıstan sərdarı Satırcı Mehmed Paşanın yanında aşçıbaşı olaraq vəzifələndirildi. Daha sonra Satırcı Mehmed Paşanın da dəstəyi ilə qapıqulu süvarisi oldu və ard-arda divan çavuşu, əmir, çavuşbaşı, qapıcıbaşı, miraxur olaraq təyin edildi. Bu vəzifələrinin ardından 1620-ci ildə Misir hakimi olaraq Qahirəyə yola çıxsa da iki il sonra geri döndü.
İlk sədarəti
Gənc Osman hadisələrindən sonra qətlə yetirilən Sədrəzəm Qara Davud Paşanın yerinə 13 iyun 1622 tarixində üsyançılara böyük miqdarda pul vəd edərək sədarəti ələ keçirdi.
I Mustafanın dönəmində dövlət üsyankar qapıqulu əsgərlərinin idarəsi altına keçdi və dövlət adamları ayrı-ayrı əsgər qruplarının tərəfini tutaraq öz siyasətini yeritməkdə idi. Sədrəzəm isə bu əsgər qruplarından olan sipahiləri qoruyaraq yeniçərilərə qarşı çıxmaqda idi. Belə ki, sədrəzəmin yeniçəri ağası Bəktaş ağanı gizlicə öldürmək niyyətinin olduğu eşidildi və 8 iyul 1622 tarixində yeniçərilərin təzyiqi ilə Mere Hüseyn Paşa vəzifədən azad edildi.
İkinci sədarəti
Vəzifədən kənarlaşdırıldığı bu illərdə fəaliyyəti ilə bağlı heç bir məlumat yoxdur. 5 fevral 1623 tarixində yeniçəri və sipahilərin təhriki ilə ikinci dəfə sədrəzəm seçildi. Bunun üçün qapıqulu ocağına 100 min qızıl rüşvət vermiş, yeniçərilərə yaranmaq üçün isə ocaq dəftərlərinə adını yazdırmışdır. İkinci sədarət dönəmində Mere Hüseyn Paşa qəti tədbirlər görməyə başladı. Bu səbəblə üsyançılar Dəftərdar Həsən Paşanın sədrəzəm olmasını tələb etdilər. Divan əsnasında xalq tərəfindən sevilən və seyid olaraq qəbul edilən qazılardan birinin falaqaya yatırılması sədrəzəmlə üləma arasında soyuqluq yaratdı. İstanbul qazısı Həsən Əfəndi, üləma heyətindən Qaraçələbizadə Əbdüləziz Əfəndi və Uşakizadə Əziz Əfəndinin rəhbərliyi ilə sədrəzəmi qınamaq məqsədilə bir heyət quruldu və Fateh məscidində toplandı. Mere Hüseyn Paşanın kafir olduğu və öldürülməsinin halal olduğu haqqında fətva hazırlandı. Eyni zamanda Sultan Mustafanın zehninin zəif olduğu və səltənətinin məqbul olmadığı elan edildi. Şeyxülislam Yəhya Əfəndi isə bütün bunlara göz yummaqda idi. Sultana elçi olaraq göndərilən Şeyxülislam Yəhya Əfəndi Üsküdar Sarayında sultanın hüzuruna çıxdı və üləmanın istəyini bildirdi. Ancaq yeniçərilər tərəfindən mühasirəyə alınan üləmalar sürətlə Fateh məscidindən ayrılmağa başladılar. Mere Hüseyn Paşa isə Fateh məscidində ayaqlanan üləmaları sırayla Anadoluya sürgün etdi.
Sədrəzəm bu dəfə də bir qrup yeniçəri və bostancı ağasının köməyi ilə paytaxtdakı bütün düşmənlərini aradan qaldırdı. Bir bəylərbəyini divan əsnasında döydürüb, daha sonra edam etdirdi. Sədrəzəmin bir qrup yeniçəri köməyilə sipahiləri aradan qaldırmaq məqsədi eşidildi və böyük bir sipahi ordusu Hüseyn Paşanın köşkünün ətrafına toplaşdı. Mere Hüseyn Paşa isə qaçıb gizləndi və sədarətdən azad edildi. Yerinə 30 avqust 1623 tarixində Bağdad hakimi olan Kəmankeş Qara Əli Paşa sədarətə gətirildi.
10 sentyabr 1623 tarixində IV Muradın taxta keçməsi və II Osmanın qatillərinin aşkar edilərək aradan qaldırılması əsnasında Mere Hüseyn Paşa da ələ keçirildi. Öncə həbs edilən, daha sonra isə 1624-cü ilin iyul ayında edam edilən Mere Hüseyn Paşanın cənazəsi Qaracaəhməd məzarlığında dəfn olundu.
Endless Summer
Endless Summer — Alman müğənni Okeana Malmannın "My House" (2012) adlı ikinci albomundan bir UEFA Avro 2012 -nin rəsmi mahnısı idi.Mahnının bir hissəsini UEFA Euro 2012 video oyununda eşitmək olar.
I Əfridun
I Əfridun – Şirvanşahlar dövlətinin on səkkizinci hökmdarı, Şirvanşah I Fəribürzün oğlu.
Fəaliyyəti
Qardaşı Şirvanşah II Mənuçöhrün ölümündən sonra hakimiyyətə glmişdir. I Əfridunun adına hələlik sikkə tapılmamışdır. Əfridunun adı yalnız III Fəribürzün əcdadı kimi Pirsaatçay çayı üstündəki xanəgahın giriş baş tağındakı kitabədə xatırlanır. Kitabənin tarixi h.641 (1243/4)-ci il göstərilir. Orada deyilir: "Bu ibnanın tikilməsi müdrik, adil, müəyyəd, müzəffər, dünya və dinin ucası, islamın və müsəlmanların məliki, məlik və sultanların tacı, Əbü-1-Müzəffər Fəribürz ibn Gərşasi, ibn Fərruxzad, ibn Mənuçöhr... və i.a. varisi Cəm Əfridunun zamanında əmr edilmişdir". Bu kitabəyə görə, Əfridun III Fəribürzün ulu babasının atasıdır.
Onun adı, habelə III Mənuçöhrün sikkələrində yalnız sonuncunun atasının adı kimi çəkilir. O, Xaqaninin I Axsitanın arvadı şahzadə İsmət əd-Din Səffət əl-İslama ithaf olunmuş mədhiyyəsində da xatırlanır: "Mən şəhid Əfridunun göhər mədənində Daranın tacını bəzəyən daş-qaş görmüşəm". Bu misralarda Əfridun din uğrunda həlak olmuş şəhid adlandırılır. Əfriduna şamil edilən bu təşbihin izahını IV Qurucu Davidin hökmranlığının müfəssəl tarixçəsi verilən gürcü salnaməsi "Kartlis tsxovreba" da tapırıq. Burada xəbər verilir ki, gürcü koronikonuna görə 340 (h.514 (1120)-ci ilin noyabrında Şirvan və Dərbənd hakimləri ilə müharibədə Əfridun öldürülmüş və Şirvanşah məğlubiyyətə uğramışdır. "Tarix-i əl- Bab"dan bilirik ki, salnamədə Şirvanşahın oğlu adlandırılan Əfridun dəfələrlə Dərbəndin hakimi olmuş və Dərbənd əmirləri bir neçə dəfə onu qovmuşlar. O, şəhəri faktik olaraq idarə edən rəislərlə mübarizə aparmşıdır. Y.A.Paxomov yazır: "Əfridunun adının, sadəcə olaraq, salnaməçinin vaxtında hamının tanıdığı bir şəxs kimi çəkilməsi və başqa bir Şirvan hakiminin adının çəkilməməsi, görünür, müəllifin açıq deməsə də, burada həmin hakimin məhz Əfridun olduğunu nəzərdə tutduğunu göstərir". O vaxtlar Dərbənd, əlbəttə, – Şirvan hakimlərinə qarşı mübarizədə Dərbənd əmirlərinin müttəfiqi olan qıpçaq və digər qeyrimüsəlman köçəri dəstələrinin keçib gəldiyi qapı idi və belə "kafirlərlə" döyüşdə öldürülmüş Əfridun, sözsüz şəhid sayıla bilərdi". S. Aşurbəyli qeyd edir ki, Əfridunun dərbəndlilərlə apardığı müharibədə onların "kafir" müttəfiqləri Fəribürzün müsəlmanlaşdırmağa cəhd göstərdiyi qumuqlar, yaxud şəndanlılar, sərirlər və alanlar  da ola bilərdi.
Gürcülərlə münasibətlər
Bu dövrün hadisələri "Kartlis tsxovreba"da əksini tapmışdır. 1116 (h.510, k.336)-cı ildə Qurucu IV David "...qızı Katanı imperatorun oğluna ərə verəcək. Yunanıstana (Bizansa) göndərmişdir. Bundan əvvəl o, böyük qızı Tamarı Şirvana hakim göndərmişdir".  Şahzadə qızın ərinin adı çəkilmir. Mənbələrdən aydın olur ki, Davidin birinci arvadından olan qızı Tamar Əfridunun oğlu III Mənuçöhrün arvadı idi və onların toyu təqribən h.505 (1111)-ci ildə olmuşdu. XII əsrdə Gürcüstanda və Ermənistanda qədim hökmdarlıq nəslindən olan yəhudi mənşəli Baqrationlar hakimiyyət sürürdü. Qurucu David qızlarından birini Bizansa, digərini isə Şirvana ərə verməklə Zaqafqaziyaya yaxınlaşmaqda olan səlcuqlar işğalı təhlükəsi qarşısında Gürcüstanın siyasi vəziyyətini möhkəmləndirmişdi. "...Səlcuq hökmranlığından azad olmaq uğrunda mübarizədə mənafe birliyi Gürcüstanla Şirvanın yaxınlaşmasını şərtləndirdi və nəticədə sülalə nikahı baş verdi... Şirvan və Yunanıstan (Bizans) tərəfindən ölkənin təhlükəsizliyi təmin olundu və Qurucu David bütün qüvvələrini səlcuqların qovulmasına yönəldə bildi".
Akademik N.A.Berdzenişvilinin fikrincə, gürcü hökmdarı bu addımı atmaqla Şirvanşahla sazişə getməyə və səlcuq türklərinə qarşı mübarizədə onun köməyini qabaqcadan təmin etməyə çalışırdı. "Bu nikah 1105-1106-cı illərdə olmalı idi. Lakin bu addım kifayət etmədi. Əfridun əvvəlki kimi, türklərə meyl göstərirdi və onlarla ittifaqda olmağı üstün tuturdu". Bunun ardınca gürcü hökmdarı aralarındakı qohumluq əlaqələrinə və ittifaqa baxmayaraq, Şirvanşaha qarşı fəal əməliyyata başladı. H.511 (1117)-ci ildə IV David oğlu Demetreni güclü ordu ilə Şirvanşahın üstünə göndərdi. Demetre Kaladzor qalasını tutdu, böyük qənimət və çoxlu əsir götürərək, [İran]ın birləşmiş qüvvələrinin başçısı Sukmanın adamlarını qaçmağa məcbur etdi. Demetre Şirvanlılar üzərində qələbədən sonra təntənə ilə Gürcüstana qayıtdı. Sonrakı iki il dinc keçdi, lakin sonra, h.514 (1120)- cü ildə IV David özü başda olmaqla Şirvana yürüş etdi. Həmin ilin fevralında o, Qəbələ şəhərini tutaraq, çoxlu qızıl, gümüş və digər qiymətli şeylər qənimət götürdü. May ayında o, "Ərəbiyə-Licasdan Şiştlansa və Kürdüvana qədər" Şirvanı viran edərək, çoxlu qənimətlə Kartliyə qayıtdı. Görünür, burada söhbət Lahıc və Şamaxı bölgəsindən gedir. Gürcülərin basqını Şirvanşahı gücdən saldı. Bunun ardınca Dərbəndlə müharibə başladı. H.514 (1120)-cü ilin noyabrında baş verən vuruşmada Əfridunun özü öldürüldü, qoşunu isə darmadağın edildi. Əfridunun nə vaxt hakimiyyətə başlaması məsələsi yeni mənbələr aşkar edilənədək açıq qalır. "Tarix-i əl-Bab"dan bilirik ki, Əfridun I Fəribürzün Dərbənddə canişini olmuşdur: "Şirvanşah Fəribürz öz oğlu Əfridunu Dərbəndə hakim təyin edərək h.458-ci il səfər ayının sonuncu günü (30 yanvar, 1066) oraya göndərdi".
Birləşmiş Millətlər Təşkilatının Nizamnaməsinin VII Fəsli
Birləşmiş Millətlər Təşkilatının Nizamnaməsinin VII Fəsli — BMT Təhlükəsizlik Şurasının sülhü qorumaq səlahiyyətlərini müəyyən edir. Nizamnamənin bu fəsli "barışıq üçün hər hansı bir təhdidin, sülhün pozulması və ya təcavüz aktının mövcudluğunu müəyyənləşdirməyə" və "beynəlxalq sülhü və təhlükəsizliyi bərpa etmək" üçün hərbi və hərbi olmayan tədbirlər görməyə imkan verir.
VII fəsil, həmçinin Hərbi Qərargah Komitəsi üçün BMT Təhlükəsizlik Şurasının sərəncamına verilmiş qüvvələrin strateji əlaqələndirilməsinə görə məsuliyyət müəyyən edir; Komitə Şuranın beş daimi üzvünün qərargah rəhbərlərindən ibarətdir.
BMT Nizamnaməsinin BMT üzv dövlətlərinin digər BMT üzv ölkələrinə hücum etməsini qadağan etməsi, BMT-nin İkinci Dünya müharibəsi bitdikdən sonra yaradılmasının əsas məqsədinə, yəni müharibənin qarşısını almağa xidmət edir. Həddindən artıq narahatlıq yaradan bu hal Nürnberq prosesində "bir dövlətin ərazi bütövlüyünə, siyasi müstəqilliyinə və ya suverenliyinə qarşı müharibə aparmaq, ya da beynəlxalq müqavilələri və ya razılaşmaları pozmaq" kimi qeyd olunan sülh əleyhinə cinayət konsepsiyasında da əks olunur.
Tarixi inkişaf
Birləşmiş Millətlər Təşkilatı İkinci Dünya müharibəsindən və Birinci və İkinci Dünya müharibəsi arasındakı illərdə Millətlər Liqasının mövcud olmasına baxmayaraq, diplomatiyanın son uğursuzluğundan sonra qurulmuşdur. Buna görə də Liqanın uğursuzluğuna reaksiya olaraq, Təhlükəsizlik Şurasına VII Fəsil vasitəsilə geniş səlahiyyətlər verilmişdir. Beləliklə, bu geniş səlahiyyətlər Təhlükəsizlik Şurasına tarix ərzində mövcud olan digər beynəlxalq təşkilatlarla müqayisədə daha çox funksiyanı yerinə yetirməyə imkan vermişdir. Belə bir mübahisə mövcuddur ki, Şuraya verilmiş bu geniş səlahiyyətlər onu "beynəlxalq birliyin icraçısı" və ya hətta "beynəlxalq hökumət" edir.
Millətlər Liqasının Razılaşması tarixdə ilk dəfə iqtisadi və hərbi sanksiyalar yolu ilə beynəlxalq öhdəliklərin yerinə yetirilməsini təmin etdi. Üzv dövlətlər, həmçinin, Şuranın əvvəlcədən qərarı olmadan, Liqanın fikrincə qanunsuz hərəkət etmiş dövlətlərə qarşı tədbir görməyə borclu idilər. Bu, sülh prosesinin böyük ölçüdə üzv dövlətlərin istəklərindən asılı olduğu mənasını verirdi, çünki Millətlər Liqasının Razılaşması məcburi qərarlar müəyyən etmirdi. Liqa Şurası yalnız hərbi güc tövsiyə etməklə məsul idi. Bununla yanaşı, Razılaşmanın 11-ci maddəsinin 1-ci bəndində deyilirdi:
Bu maddə ümumən güc tətbiq edilməsinə və digər məcburetmə tədbirlərinə icazə kimi qiymətləndirilir, bununla belə, dövlətlər dəfələrlə bunun Liqanın məcburi qərarlar qəbul etməsi mənasına gəlmədiyini iddia edirdilər.
Bu, həm Dumbarton Oks Konfransındakı güclərin, həm də San-Fransisko konfransında iştirak edən dövlətlərin Təhlükəsizlik Şurası kimi mərkəzi quruma müraciət etməklə müşahidə olunan, daha öncə görünməmiş bir hərəkətlə nəticələndi.
BMT Nizamnaməsinin VII fəsli ilə bağlı qətnamələr
Özündə VII fəsil ilə bağlı məsələləri əks etdirən qətnamələr (1) 39-cu maddəyə uyğun olaraq sülhə təhdid, sülhün pozulması və ya təcavüz aktının mövcudluğunu müəyyənləşdirir və (2) açıq-aşkar VII fəsil əsasında qərarlar verir. Amma heç də bütün qətnamələr yuxarıda qeyd edilən qədər aydın deyil və buna görə də VII fəsil əsasında qəbul edilən az sayda qətnamələrin beynəlxalq arenada status və ya mahiyyəti barədə müəyyən mübahisələr mövcuddur. Qətnamələrdə sözü gedən qeyri-müəyyənliklərə aydınlıq gətirmək üçün bu yaxınlarda VII Fəsil qətnamələrinin rəsmi tərifi aşağıda göstərilən kimi təklif edilmişdir.
VII Fəsil üzrə müdaxilələrin siyahısına aşağıdakılar daxildir:
Neyrohormon
Neyrohormon — neyroendokrin hüceyrələr (həmçinin neyrosekretor hüceyrələr adlanır) tərəfindən qana istehsal olunan və ifraz olunan hər hansı bir hormon. Tərifinə görə, hormonlar olmaqla, sistemli fəaliyyət üçün qan dövranına salınırlar, lakin onlar həm də neyrotransmitter rolunu və ya avtokrin (daxili) və ya parakrin (yerli) paylaşıcı kimi ola bilərlər.
Hipotalamusun sərbəst buraxılması hormonları xüsusi hipotalamus neyronlarında olan neyrohipofiz hormonlarıdır və onlar hipofizin orta, yüksək və arxa hissəsinə qədər paylanır. Böyrəküstü vəzin beyin maddəsi xromaffin hüceyrələrində adrenomedulyar hormonlar istehsal edir, bu hüceyrələr struktur baxımından postsinaptik simpatik neyronlara çox bənzəyir, baxmayaraq ki, onlar neyron olmasalar da, neyron qabığın törəmələridirlər.
Hər ikisi enteroendokrin hüceyrələr olan enterokromaffin və enterokromafinəbənzər hüceyrələr, neyron törəmələri olmasalar da, xromaffin hüceyrələrə struktur və funksional oxşarlıqlarına görə neyroendokrin hüceyrələr hesab olunurlar. Digər neyroendokrin hüceyrələr bütün bədənə səpələnmişdir. Neyrohormonlar neyrosekretor hüceyrələr tərəfindən ifraz olunur.
Hormonların sərbəst buraxılması
Hipofizyotrop və ya hipotalamik hormonlar olaraq bilinən sərbəst buraxılan hormonlar hipotalamusda müxtəlif növ ixtisaslaşmış neyronlar tərəfindən istehsal olunur. Daha sonra onlar neyron aksonları boyunca orta əsas hissəsini təşkil edən akson uclarına daşınaraq burada saxlanılır və hipofiz portal sisteminə buraxılır. Sonra tez bir zamanda ön hipofiz vəzinə çatırlar və burada hormonal fəaliyyət göstərirlər.
Qalan hormonlar sistemli dövriyyəyə daxil olur, burada parçalanır və nisbətən az təsir göstərir. Bu hormonların sintezi, nəzarəti və sərbəst buraxılması hormonal, yerli və sinaptik siqnallarla (neyrotransmitterlər) birgə tənzimlənir. Müəyyən edilmişdir ki, müxtəlif hormonlar ifraz edən neyronlar buraxılma zamanı impulsları boşaldır və bu, davamlı buraxılmadan daha effektiv olan pulsatil buraxılışa səbəb olur.
Hipofiziotrop hormonlara aşağıdakılar daxildir:
Neyrohipofiz hormonları
Neyrohipofiz hormonları hipotalamusun böyük hüceyrəli sekretor neyronlarında sintez olunur. Daha sonra onlar huni formalı sapın içərisindəki neyronların aksonları boyunca öz aksonlarının uclarına daşınaraq posterior hipofizin sinir hissəsini təşkil edir, burada saxlanılır və sistemli dövriyyəyə buraxılır. Bu hormonların sintezi, nəzarəti və sərbəst buraxılması hormonal, yerli və sinaptik siqnallarla birgə tənzimlənir.
Neyrohipofiz hormonlarına aşağıdakılar daxildir:
Məhz bu yolla oksitosin və vazopressin hormonlarının böyük əksəriyyəti sistem dövriyyəsinə çatır.
Adrenomedulyar hormonlar
Adrenomedulyar hormonlar adrenal medulladan xromafin hüceyrələr, mərkəzi sinir sistemi ilə əlaqəli neyrosekretor hüceyrələr tərəfindən ifraz olunan katekolaminlərdir. Katexolaminlərin sintezi, saxlanması (xromafin hüceyrələrində) və sərbəst buraxılması müvafiq presinaptik simpatik neyronların sinaptik girişi, həmçinin hormonal və yerli girişlər ilə birlikdə tənzimlənir.
Adrenomedulyar hormonlara aşağıdakılar daxildir:
Enteral neyrohormonlar
Həzm sisteminin lümenini əhatə edən epitelin enterokromaffin hüceyrələri serotonin, mədə vəzilərinin enterokromafin hüceyrələri isə histamin ifraz edir. Onların sintezi, saxlanması və hormonların salınması hormonal, yerli və sinir siqnalları ilə birgə tənzimlənir.
NGC 412
NGC 412 — Yeni Baş Kataloqda qeydə alınmış Göy cismi. Göy üzündə Balina bürcü istiqamətində yerləşir. NF tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Buraxılışa icazəli səhmdar kapital
Buraxılışa icazəli səhmdar kapital (Authorized capital) - Səhmdar cəmiyyətin (şirkətin) nizamnaməsinə uyğun olaraq emissiyasına (buraxılışına) icazəli olduğu səhmlərin maksimal sayı. Şirkətin faktiki buraxdığı səhmlərin sayı bu saydan az da ola bilər və şirkət buraxdığı səhmlərinin, real olaraq, bir hissəsini yerləşdirə bilir (bir hissəsi ehtiyatda saxlanılır, bir hissəsi başqa məqsədlər üçün istifadə olunur, bir hissəsi yerləşdirilməyə də bilər). Əgər hər hansı bir şirkət buraxılışa icazəli səhmlərdən əlavə səhmlər buraxmaq istəyərsə, onda bu şirkət nizamnaməsində qeyd olunmuş buraxılışına icazəli olduğu səhmlərin sayının artırılması haqqında qərar qəbul etməli və onun icrası üçün zəruri olan müvaﬁq tədbirləri görməlidir.
Cari əməliyyatlar üzrə pul axını
Cari əməliyyatlar üzrə pul axını (Operating cash ﬂow) - Məyyən dövr ərzində şirkətin cari fəaliyyəti (istehsal və satış) ilə əlaqədar daxil olan və ödənilən pul vəsaitləri. Cari əməliyyatlar üzrə xalis pul axınları daxil olan ümumi pul vəsaitlərindən bütün əməliyyat xərcləri çıxılmaqla müəyyənləşdirilir. Cari əməliyyatlar üzrə daxil olmuş və ödənilmiş pul vəsaitləri şirkətin dövriyyə vəsaitləri balansında əks olunur.
Subtropik siklon
Subtropik siklon — həm tropik, həm də ekstropropik siklon xüsusiyyətlərinə malik bir hava sistemi. Hələ XX əsrin ortalarında belə siklonların xüsusiyyətləri və təsnifatı ilə bağlı müxtəlif fikirlər mövcud idi. ABŞ-nin Milli qasırğa mərkəzi onları 1972-ci ildə tanımağa başladı, eyni zamanda subtropik siklonlar Atlantik və Cənub-Şərqi Hindistan Okeanlarındakı tropik siklonların rəsmi siyahılarından ad almağa başladı.
Subtropik siklonun bir az fərqli iki rəsmi tərifi var. Atlantik və Hind okeanında mərkəzə nisbətən yaxın bir mərkəzi konveksiya zonası olmalı və orta troposferdə isti bir nüvəni təşkil etməlidirlər. Şimali Sakit Okeanda bir siklon qərb küləyinin əsas kəmərindən ayrıla bilər və səthdə nisbətən zəif dövriyyəyə malikdir. Subtropik siklonlar ümumiyyətlə geniş bir ərazidə güclü küləklərə sahibdir, maksimum sürət küləkləri tropik siklonlardan mərkəzdən daha uzaqda yerləşir və mərkəzi zona ilə əlaqəli atmosfer cəbhələri yoxdur.
Subtropik siklonlar, tropiklər üçün tipik olmayan soyuq bir nüvəyə sahib olan ekstraktropiklərdən yaranır, buna görə də temperatur onları saxlamaq üçün kifayətdir, tropik siklonlara nisbətən təxminən 3 °C, yəni təxminən 23 °C subtropik siklonlar daha çox normal qasırğa mövsümü xaricində meydana gəlir.
Podorojnik (nəqliyyat kartı)
Podorojnik — Sankt-Peterburqda ictimai nəqliyyatda ödəniş etmək üçün istifadə edilən təkrar doldurulan nəqliyyat kartı. 1 yanvar 2011-ci ildə təqdim edilib. Sistemi Hollandiyanın “Mifare” texnologiyasına əsaslanan London “Oyster kart”ın analoqudur. Sistem həmçinin 2013-cü ilin aprelində "Troyka"nın tətbiq olunduğu Moskva Nəqliyyat Departamentindən götürülmüşdür.
İradə Əliyeva (biofizik)
Həyatı
İradə Əliyeva 1959-cu il oktyabr ayının 23-də Gəncə şəhərində ziyalı ailəsində anadan olub, azərbaycanlıdır. 1976-1981-ci illərdə Azərbaycan Dövlət Universitetinin (indiki Bakı Dövlət Universiteti) fizika fakültəsinin əyani şöbəsində (rus bölməsində) təhsil alıb və fərqlənmə diplomu ilə bitirdikdən sonra gənc mütəxəssis kimi təyinatla Azərbaycan Elmlər Akademiyasının Qeyri üzvi və fiziki kimya institutuna işə göndərilmişdir.
1983-cü ildə Bakı Dövlət Universitetinin Optika və molekulyar fizika kafedrasının əyani aspiranturasına daxil olub və 1986-cı ildə namizədlik dissertasiyasını müvəffəqiyyətlə müdafiə etmişdir.
1986-1992-ci illərdə Bakı Dövlət Universitetinin Molekulyar Biofizika Elmi-Tədqiqat laboratoriyasının kiçik elmi işçisi, 1992-1995-ci illərdə elmi işçisi, 1995-1997-ci illərdə böyük elmi işçisi, 1997-2002-ci illərdə aparıcı elmi işçisi, 2002-2006-cı illərdə baş elmi işçisi, 2006-2011 Bakı Dövlət Universitetinin Elmi Tədqiqat Hissəsinin Rəisi vəzifələrində çalışmışdır. Hal-hazırda Bakı Dövlət Universitetinin Fizika Problemləri Elmi-Tədqiqat İnstitutunun Nəzəri fizika şöbəsinin 0,5 ştat baş elmi işçisidir.
2009-2011-ci illər ərzində Bakı Dövlət Universitetinin Beynəlxalq Elm və Təhsilə İnteqrasiya şöbəsinin müdiri vəzifəsində çalışmışdır.
2011-cı ilin may ayının 26-dan bu vaxta qədər Bakı Dövlət Universitetinin Tədrisin təşkili və təlim texnologiyaları üzrə prorektorudur.
2009-cu il oktyabr ayının 30-da AR Prezidentinin Sərəncamı ilə “Tərəqqi” medalı ilə təltif olunub.
Ailəlidir, iki övladı var.
Elmi dərəcə və elmi adları
1986-cı ildə İstilik fizikası və molekulyar fizika ixtisası üzrə fizika-riyaziyyat elmləri namizədi alimlik dərəcəsini almaq üçün “X537A antibiotik molekulunun və onun üzvi ionlarla qeyri-valent komplekslərin nəzəri konformasiya analizi” mövzusunda namizədlik dissertasiyasını müdafiə etmişdir (Bakı ş., Bakı Dövlət Universiteti)
2000-ci ildə Biofizika ixtisası üzrə biologiya elmləri doktoru alimlik dərəcəsini almaq üçün “Bioloji sistemlərdə üzvi və qeyri-üzvi təbiətli ionları bağlayan maddələrin quruluş-funksiya xüsusiyyətləri” mövzusunda doktorluq dissertasiyasını müdafiə etmişdir (Bakı ş., Bakı Dövlət Universiteti)
2006-cı ildə Biofizika ixtisası üzrə professor elmi adı almışdır (Bakı ş.)
Maqnolidlər
(, və ya ) — çiçəkli bitkilər qrupuna aid klad.
İradə Əliyeva (biofizik)
Əmək fəaliyyəti
1976-1981- Azərbaycan Dövlət Universitetinin fizika fakültəsinin əyani şöbəsinin tələbəsi;
04.11.1981-20.12.1983-Azərbaycan Elmlər Akademiyasının Qeyri üzvi və fiziki kimya İnstitutunda böyük laborant;
20.12.1983-25.10.1986-Bakı Dövlət Universitetinin Optika və molekulyar fizika kafedrasının əyani aspirantı;
15.11.1986-02.04.1988-Bakı Dövlət Universitetinin Optika və molekulyar fizika kafedrasının böyük laborantı;
02.04.1988-14.12.1992-Bakı Dövlət Universitetinin Molekulyar biofizika elmi-tədqiqat laboratoriyasının kiçik elmi işçisi;
14.12.1992-01.12.1995-həmin laboratoriyanın elmi işçisi;
01.12.1995-05.11.1997- həmin laboratoriyanın böyük elmi işçi işçisi;
05.11.1997-05.11.2002- həmin laboratoriyanın aparıcı elmi işçisi;
05.11.2002-10.10.2006-Bakı Dövlət Universitetinin Fizika problemləri elmi-tədqiqat institutunun Nəzəri fizika şöbəsinin baş elmi işçi;
10.10.2006-26.05.2011- Bakı Dövlət Universitetinin Elmi tədqiqat hissəsinin rəisi;
26.05.2011-ci ildən Bakı Dövlət Universitetinin Tədrisin təşkili və təlim texnologiyaları üzrə prorektoru.